CELEX: 32021D0322
Language: sl
Date: 2021-02-18 00:00:00
Title: Sklep Sveta (EU) 2021/322 z dne 18. februarja 2021 o imenovanju nadomestnega člana Odbora regij

24.2.2021   
               
               
                  SL
               
               
                  Uradni list Evropske unije
               
               
                  L 64/1
               
            
         SKLEP SVETA (EU) 2021/322
         z dne 18. februarja 2021
         o imenovanju nadomestnega člana Odbora regij
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 300(3) in člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predloga poljske vlade,
         ob upoštevanju naslednjega:
         
                     (1)
                  
                  
                     Člen 300(3) Pogodbe določa, da je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.
                  
               
                     (2)
                  
                  
                     Člen 305 Pogodbe določa, da Svet v skladu s predlogi držav članic imenuje člane Odbora regij in enako število nadomestnih članov za dobo petih let.
                  
               
                     (3)
                  
                  
                     Mandat članov in nadomestnih članov Odbora regij se je iztekel 25. januarja 2020, zato bi bilo treba imenovati nove člane in nadomestne člane.
                  
               
                     (4)
                  
                  
                     Svet je 10. decembra 2019 sprejel Sklep (EU) 2019/2157 (2) v skladu s predlogi držav članic. Z navedenim sklepom so bili za obdobje od 26. januarja 2020 do 25. januarja 2025 imenovani člani in nadomestni člani, ki so jih predlagale češka, danska, estonska, ciprska, latvijska, luksemburška, nizozemska, avstrijska, romunska, slovenska, slovaška in švedska vlada. S Sklepom (EU) 2019/2157 so bili za isto obdobje imenovani tudi trije člani, ki jih je predlagala belgijska vlada, 21 članov in 20 nadomestnih članov, ki jih je predlagala nemška vlada, osem članov in osem nadomestnih članov, ki jih je predlagala irska vlada, 16 članov in 16 nadomestnih članov, ki jih je predlagala španska vlada, 10 članov in 14 nadomestnih članov, ki jih je predlagala italijanska vlada, štirje člani in štirje nadomestni člani, ki jih je predlagala malteška vlada, ter osem članov in osem nadomestnih članov, ki jih je predlagala finska vlada.
                  
               
                     (5)
                  
                  
                     Svet je 20. januarja 2020 sprejel Sklep (EU) 2020/102 (3) v skladu s predlogi držav članic. Z navedenim sklepom so bili za isto obdobje, od 26. januarja 2020 do 25. januarja 2025, imenovani člani in nadomestni člani, ki so jih predlagale grška, francoska, hrvaška, litovska, madžarska in portugalska vlada, štirje člani in štirje nadomestni člani, ki jih je predlagala belgijska vlada, 1 član, ki ga je predlagala bolgarska vlada, en član in en nadomestni član, ki ju je predlagala irska vlada, en član in en nadomestni član, ki ju je predlagala španska vlada, 14 članov in 10 nadomestnih članov, ki jih je predlagala italijanska vlada, ter 21 članov in 20 nadomestnih članov, ki jih je predlagala poljska vlada.
                  
               
                     (6)
                  
                  
                     Svet je 3. februarja 2020 sprejel Sklep (EU) 2020/144 (4) v skladu s predlogi držav članic. Z navedenim sklepom so bili za obdobje od 26. januarja 2020 do 25. januarja 2025 imenovani štirje člani in štirje nadomestni člani, ki jih je predlagala španska vlada, ter en član in en nadomestni član, ki ju je predlagala finska vlada.
                  
               
                     (7)
                  
                  
                     Svet je 26. marca 2020 sprejel Sklep (EU) 2020/511 (5) v skladu s predlogi držav članic. Z navedenim sklepom je bilo za obdobje od 26. januarja 2020 do 25. januarja 2025 imenovanih pet članov in osem nadomestnih članov, ki jih je predlagala belgijska vlada, en nadomestni član, ki ga je predlagala nemška vlada, in en član, ki ga je predlagala malteška vlada.
                  
               
                     (8)
                  
                  
                     Svet je 8. junija 2020 po izstopu Združenega kraljestva iz Unije, ki je začel pravno učinkovati 1. februarja 2020, sprejel Sklep (EU) 2020/766 (6) v skladu s Sklepom (EU) 2019/852 in predlogi držav članic. Z navedenim sklepom so bili za obdobje od 1. februarja 2020 do 25. januarja 2025 imenovani en dodatni član in en dodatni nadomestni član, ki ju je predlagala estonska vlada, en dodatni član in en dodatni nadomestni član, ki ju je predlagala ciprska vlada, ter en dodatni član in en dodatni nadomestni član, ki ju je predlagala luksemburška vlada.
                  
               
                     (9)
                  
                  
                     Svet je 30. julija 2020 sprejel Sklep (EU) 2020/1153 (7) v skladu s predlogi držav članic. Z navedenim sklepom je bilo za obdobje od 26. januarja 2020 do 25. januarja 2025 imenovanih 11 članov in 12 nadomestnih članov, ki jih je predlagala bolgarska vlada, trije člani in trije nadomestni člani, ki jih je predlagala nemška vlada, in en nadomestni član, ki ga je predlagala malteška vlada. Z navedenim sklepom sta bila za obdobje od 1. februarja 2020 do 25. januarja 2025 tudi imenovana en nadomestni član, ki ga je predlagala ciprska vlada in en nadomestni član, ki ga je predlagala luksemburška vlada.
                  
               
                     (10)
                  
                  
                     Poljska vlada je 17. decembra 2020 predlagala svojega kandidata za preostalo mesto svojega nadomestnega člana. Tega nadomestnega člana bi bilo treba imenovati za preostanek mandata, ki se izteče 25. januarja 2025 –
                  
               SPREJEL NASLEDNJI SKLEP:
         
            Člen 1
            V Odbor regij se kot nadomesti član za preostanek mandata, ki se izteče 25. januarja 2025, imenuje:
            
                         
                     
                     
                        POLSKA
                     
                  
                         
                     
                     
                        Adam BANASZAK
                     
                  
                         
                     
                     
                        Member of a Regional Assembly: Sejmik Województwa Kujawsko - Pomorskiego.
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 18. februarja 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  UL L 139, 27.5.2019, str. 13.
         
            (2)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).
         
            (3)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).
         
            (4)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).
         
            (5)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).
         
            (6)  Sklep Sveta (EU) 2020/766 z dne 8. junija 2020 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (UL L 187, 12.6.2020, str. 3).
         
            (7)  Sklep Sveta (EU) 2020/1153 z dne 30. julija 2020 o imenovanju članov in nadomestnih članov Odbora regij (UL L 256, 5.8.2020, str. 12).